Андерс Дрејер

Андрес Лауструп Дрејер (роден на 2 мај 1998, во Браминг) е дански фудбалер, на Сан Диего и на данската репрезентација.
1 Технички карактеристики
Неговата примарна позиција е десно крило.
2 Клупска кариера
2.1 Есбјерг
Роден во Браминг, Дрејер ја започнал својата кариера играјќи за локалните клубови Рибе и Браминг, пред да стигне во академијата на Есбјерг во 2012 година.
На 20 септември 2016 година, додека играл за тимот под 19 години, Дрејер потпишал продолжување на неговиот договор со Есбјерг за една година до 2018 година. Продолжувајќи да игра за тимот под 19 години, на 2 април 2017 година, тој конечно го направил своето деби за првиот тим во натпреварот против Рандерс во Суперлигата на Данска, заменувајќи го Авер Мабил во 72-рата минута. Дваесет дена подоцна, на 22 април 2017, тој го постигнал својот прв гол во кариерата за Есбјерг против Хорсенс, во гостинската победа со 0-1.
Откако Есбјерг испаднал во Првата дивизија на Данска, Дрејер трајно бил промовиран во првиот тим за сезоната 2017-2018. Во оваа сезона тој го направил својот пробив, завршувајќи како најдобар стрелец во лигата со 18 гола, и помагајќи му на Есбјерг да се врати во Суперлигата на Данска по една сезона отсуство. На 27 мај 2018 година, Дрејер го постигнал својот прв хет-трик во кариерата, во реваншот од плејоф двомечот за промоција против Силкеборг, со што го вратил Есбјерг во елитата на данскиот фудбал.
2.2 Брајтон енд Хоув Албион
На 7 август 2018 година, Дрејер бил купен од англискиот клуб Брајтон енд Хоув Албион. Сепак, во клубот од Премиер лигата тој никогаш не добил можност да настапи, играјќи само за резервниот тим под 23 години. Во јануари 2019 година, Дрејер му се приклучил на шкотскиот Сент Мирен на позајмица до крајот на сезоната. Дебитирал во шкотското првенство на 27 јануари 2019, играјќи го целиот натпревар на домашен терен против Хибернијан што завршил со пораз од 1-3. Откако заработил повреда на коленото кон крајот на април, Дрејер се вратил во Брајтон и го пропуштил крајот на сезоната. Тој одиграл единаесет натпревари во дресот на Сент Мирен на кој постигнал еден гол, на 6 април во ремито 1-1 против Хамилтон Академикал.
На 23 август 2019 година, Дрејер бил позајмен на холандскиот клуб Херенфен за сезоната 2019-2020. Тој го направил своето деби 8 дена подоцна, влегувајќи како замена во ремито 1-1 на домашен терен против Фортуна Ситард. Својот прв гол во Ередивиси, го постигнал 8 декември 2019, во гостинската победа над РКЦ Валвајк со 3-1.
2.3 Митјиланд
На 6 јануари 2020 година, Дрејер се вратил во својата родна Данска, потпишувајќи четири и пол годишен договор со Митјиланд. Неговиот силен почеток со два гола и една асистенција во неговите први два настапи за клубот довел до тоа, тој да биде прогласен за играч на месецот во Суперлигата на Данска за февруари 2020 година. Со својте 16 настапи и 4 гола во Суперлигата на Данска, тој помогнал за освојувањето на титулата во данското првенство на крајот од сезоната - неговиот прв поважен трофеј во кариерата. Следната сезона тој дебитирал во Лигата на шампионите.
2.4 Рубин Казањ
На 28 август 2021 година, тој потпишал петгодишен договор со рускиот клуб Рубин Казањ. На своето деби на 13 септември 2021 година, тој постигнал хет-трик против Урал Екатеринбург. Тој станал првиот играч во историјата на лигата, кој постигнал три гола во неговиот прв натпревар во руското првенство. На 14 натпревари за Рубин во првенството, тој постигнал 8 гола.
На 11 март 2022 година, договорот на Дрејер со Рубин бил суспендиран до 30 јуни 2022 година, според посебните прописи на ФИФА поврзани со Руската инвазија на Украина. Прописите им дозволувале на странските играчи во Русија да ги суспендираат своите договори до крајот на сезоната 2021-2022 и да потпишат со клуб надвор од земјата до тој датум.
2.5 Враќање во Митјиланд
На 16 март 2022, Дрејер се вратил во Митјиланд на позајмица до 30 јуни 2022. За време на овој период, тој дал голем придонес во освојувањето на Купот на Данска; најпрво, тој дал гол и во двата натпревари од полуфиналето за да го елиминираат Вајле, а во финалето во кое Митјиланд го победиле Оденсе по изведување на пенали, тој бил еден од прецизните изведувачи за својот клуб. На 6 јули 2022, тој потпишал перманентен четиригодишен договор со Митјиланд.
2.6 Андерлехт
На 15 јануари 2023 година, Дрејер потпишал четири ипол годишен договор со белгискиот Андерлехт, во трансфер вреден околу 4 милиони евра. Во Андерлехт, Дрејер брзо се адаптирал и го постигнал својот прв гол во неговиот четврти натпревар за клубот на почетокот на февруари против КВ Остенде во гостинската победа со 2-0. Тој постигнал 4 гола на 14 настапи до крајот на сезоната, која за Андерлехт била разочарувачка откако го освоиле само единаесеттото место, нивниот најлош пласман уште од 1937 година. Следната сезона, тој играл во одлична форма и бил избран за играч на годината од навивачите на клубот. Дрејер постигнал 19 гола во белгиското првенство со кој бил најдобар стрелец на Андерлехт и втор најдобар во лигата, единствено зад Кевин Денке од Серкл Бриж. На 28 октомври 2023 година, тој го постигнал својот прв хет-трик во Белгија, во победата со 5-1 над Ауд-Хеверле Левен.
2.7 Сан Диего
На 22 јануари 2025 година, Дрејер потпишал тригодишен договор со американскиот клуб и нов член на МЛС лигата, Сан Диего. Клубот претходно веќе имал договорено двајца сонародници на Дрејер, Јепе Тверсков и Маркус Ингвартсен. Дрејер го направил своето деби, стартувајќи за Сан Диего во првиот натпревар во историјата на клубот, а потоа ги постигнал двата гола на во победата со 2-0 на гости над актуелниот шампион Лос Анџелес Галакси на 23 февруари 2025.
3 Репрезентативна кариера
Дрејер бил репрезентативец на Данска речиси во сите младински селекции од под 17 до под 21 година.
Со репрезентацијата под 21 година, тој настапил на две Европски првенства во споменатата возраст во 2019 и 2021 година.
За сениорската репрезентација дебитирал на 12 ноември 2021, во квалификацискиот натпревар за Светското првенство 2022 против Фарски Острови во победата со 3-1 во Копенхаген.
Во јуни 2024 година, тој бил повикан од селекторот Каспер Хјулманд во составот на Данска за Европското првенство 2024, но таму не настапил ниту еднаш.
4 Статистика
4.1 Клупска статистика
''Статистиката е ажурирана на 23 април 2023''.
Сезона, Клуб, Првенство, Национален куп, Континентален куп, Останати купови, Вкупно
Лига, Наст, Гол, Лига, Наст, Гол, Лига, Наст, Гол, Лига, Наст, Гол, Наст, Гол
2016-2017, Есбјерг, СЛ, 6+4, 1+0, КД, 0, 0, -, -, -, -, 10, 1
2017-2018, 1Д, 31+2, 18+3, КД, 1, 0, -, -, -, -, 34, 21
јул.-авг. 2018, СЛ, 4, 1, КД, 0, 0, -, -, -, -, 4, 1
Вкупно Есбјерг 42+6 20+3 1 0 - - - - 49 23
2018-јан. 2019, ПЛ, 0, 0, ФАКуп+ЛК, 0, 0, -, -, -, -, 0, 0
јан.-јун. 2019, Сент Мирен, ПЛ, 10, 1, КШ, 1, 0, -, -, -, -, 11, 1
2019-јан. 2020, Е, 11, 1, КХ, 2, 0, -, -, -, -, 13, 1
јан.-јун. 2020, СЛ, 16, 4, -, -, -, -, -, -, 16, 4
2020-2021, СЛ, 31, 8, КД, 4, 0, ЛШ, 10, 3, -, -, 45, 11
јул.-авг. 2021, СЛ, 6, 3, КД, 0, 0, ЛШ, 3<ref квалификациските кола, 0, -, -, 9, 3
2021-мар. 2022, Рубин Казањ, ПЛ, 14, 8, КР, 0, 0, -, -, -, -, 14, 8
мар.-јун. 2022, СЛ, 10, 5, КД, 3, 2, -, -, -, -, 13, 7
2022-јан. 2023, СЛ, 16, 8, КД, 1, 0, ЛШ+ЛЕ, 4<ref, 0+2, -, -, 27, 10
Вкупно Митјиланд 79 28 8 2 23 5 - - 110 35
јан.-јун. 2023, ПЛ, 14, 4, -, -, ЛК, 6, 1, -, -, 20, 5
2023-2024, ПЛ, 37, 19, КБ, 2, 2, -, -, -, -, 39, 21
2024-јан. 2025, ПЛ, 18, 3, КБ, 3, 1, ЛЕ, 7, 1, -, -, 28, 5
Вкупно Андерлехт 69 26 5 3 13 2 - - 87 31
2025, Сан Диего, МЛС, 1, 2, УСКуп, 0, 0, -, -, -, -, 1, 2
Вкупно во кариерата 232 89 17 5 36 7 - - 285 101
4.2 Репрезентативна статистика
Репрезентација, Година, Настапи, Голови
Данска, 2021, 2, 0
2024, 1, 0
Вкупно 3 0
5 Титули
5.1 Клупски
=
2.3 Митјиланд
=*Суперлига на Данска : 1
: 2019-2020
*Куп на Данска : 1
: 2021-2022